FRA  NÆR  OG  FJERN 


Stavskonference  i  København 
den  24.  og  25.  oktober  1981 


Den  besøgende  generalautoritet  ved  konfe- 
rencen var  ældste  James  E.  Faust  af  De 
tolvs  Råd -en  Herrens  apostel,  som  udstrå- 
lede mildhed  og  kærlighed. 


Mødet  lørdag  aften 

Aftenens  emne  var  reaktivering,  og  flere, 
som  medvirkede  på  programmet,  var  tidli- 
gere inaktive. 

Den  første  taler  var  stavspræsident  Hen- 
ning K.  Frederiksen.  Han  talte  om  et  af 
tidens  store  emner:  genbrug.  Han  sammen- 
lignede de  inaktive  søskende  med  det  papir, 
som  i  stedet  for  at  blive  smidt  væk,  bliver 
genbrugt.  Der  er  ca.  800  inaktive  søskende  i 
København  stav,  og  de  trænger  til  at  blive 
brugt  igen.  Kirken  trænger  til  dem,  og  de  er 
af  stor  værdi  i  Herrens  øjne,  så  det  er  vores 
ansvar  at  give  dem  en  chance  igen  og  ikke 
stå  i  vejen  for  dem. 

De  inaktive  har  måske  svært  ved  at  påtage 
sig  forpligtelserne  ved  medlemskabet,  og  de 
lider  måske  under  skyldfølelse  for  tidligere 
overtrædelser.  De  kan  sammenlignes  med 
planter,  der  står  og  hænger  og  ikke  rigtig 
bærer  frugt.  Det  er  vores  opgave  at  vande 
dem,  så  de  blomstrer  igen. 

Stavskoret  sang  derefter  a  capella:  Kom 
og  skab  fred  på  jord  -  under  ledelse  af  Jørgen 
Ljungstrøm. 

Roskilde  ward  viste  et  lille  situationsspil, 
hvor  man  var  samlet  til  et  fællesrådsmøde. 
Derefter  talte  biskop  Arthur  Sørensen  om, 

hvordan  man  prøver  at  gøre  inaktive  aktive 
igen.  Ældsternes  kvorumspræsident,  Hans 
Henrik  Jørgensen  fortalte  om  sine  erfaringer 
med  hjemmelærerarbejdet  og  om,  hvordan 
det  ikke  altid  lykkes  første  gang,  man  prø- 
ver. Jan  Birk  fortalte,  hvordan  han  som 
hjemmelærer  havde  forsøgt  at  gøre  en  inak- 
tiv familie  aktiv  igen.  Til  slut  fortalte  Georg 
Knudsen,  hvordan  det  var  at  være  inaktiv 
og  så  blive  »udsat«  for  hjemmelærernes 
anstrengelser  for  at  få  familien  aktiv.  Han 
gav  udtryk  for,  at  han  ikke  håbede,  at  hans 
10  års  inaktivitet  havde  forvoldt  for  stor 
skade.  Selv  om  hans  ægteskab  var  forlist, 
var  både  han  og  hans  tidligere  hustru  nu 
gift  igen  og  aktive  sammen  med  deres  nye 
ægtefæller  og  børn. 

Anders  Peter  Jensen  fortalte  derefter  om: 
Hvordan  er  det  at  komme  tilbage  til  kirken. 
Han  fortalte,  at  han  aldrig  havde  tvivlet  på 
kirkens  sandhed,  men  at  andre  ting  havde 
trukket  ham  væk  fra  kirken.  Han  citerede 
Paulus'  brev  til  Filipperne  3: 15-16:  Lad  da 
alle  os,  som  er  »fuldkomne«,  have  dette 
sindelag;  og  er  der  noget,  I  ser  anderledes 
på,  så  vil  Gud  åbenbarejer  også  det;  blot  vi, 
så  vidt  vi  er  kommet,  vandrer  fremad  i 
samme  spor. 


Præsident  Arnt  K.  Valgren  bar  derefter 
sit  vidnesbyrd  og  fortalte  en  historie  om  en 
fårehyrde,  som  skrev  til  den  berømte  orke- 
sterleder, Henry  Manzini  for  at  få  ham  til  at 
give  ham  et  A,  så  han  kunne  stemme  sin 
violin  efter  radioen.  Præsident  Valgren  for- 
talte, at  han  også  for  nogle  år  siden  havde 
været  i  den  situation,  at  »hans  violin«  havde 
været  ustemt,  og  han  havde  været  inaktiv, 
men  hans  hustru  havde  været  stærk,  så  han 
kom  tilbage.  Til  slut  læste  han  et  digt,  som 
llustrerede,  hvordan  et  lille  barn  ser  op  til 
sin  far,  og  hvordan  faderen  beder  til  Gud 
om,  at  han  må  have  tro  som  et  lille  barn. 

Til  sidst  talte  ældste  James  E.  Faust  med 
broder  Torben  Engbjerg  som  tolk.  Han 
fortalte  om,  hvordan  man  brændemærker 
kvæg,  sådan  at  dette  brændemærke  altid  er 
synligt  på  dyret.  Vi  skal  passe  på,  at  vi  ikke 
»brændemærker«  de  af  vore  søskende,  som 
ikke  kommer  til  kirke,  som  tager  sig  en  øl, 
eller  på  anden  måde  ikke  lever  efter  stan- 
darderne. Det  er  som  med  sukkerroer:  ikke 
alle  når  frem  til  fabrikken;  nogle  falder  af 
vognen,  selv  de  er  lige  så  gode  som  de 
andre. 

Ældste  Faust  fortalte  også  om,  hvordan 
ældste  LeGrand  Richards  en  gang  havde 


Stavskorets  medlemmer  måtte  tidligt  op  til  konferencen.  Her  ses  de  ved  prøven  før 
koncerten,  som  begyndte  kl.  8.00.  Dirigent  er  Jørgen  Ljungstrøm. 


2 


kaldet  en  mand  til  en  ledende  stilling. 
Manden  ville  ikke  acceptere,  for  som  han 
sagde:  »Jeg  ryger  jo  cigarer.«  »Ja,  men  vi 
kalder  dig  og  ikke  cigaren,«  svarede  ældste 
LeGrand  Richards,  og  han  gav  manden  en 
betænknings-  og  omvendelsestid  -  efter 
hvilken  manden  grædende  af  glæde  modtog 
kaldet. 

Referent:  Henning  Gråbek 


tunge  og  bruge  vores  sprog  på  en  god  måde, 
og  vi  må  tilgive  hinanden. 

Stavspræsidenten  fortalte  om  to  brødre, 
som  var  blevet  uforligt,  og  som  han  skulle 
mægle  imellem.  Den  ene  var  ret  uforsonlig, 
mens  den  anden  gjorde  alt,  hvad  han  kunne 
for  at  undskylde  sin  opførsel  og  opnå  den 
andens  tilgivelse.  Først  da  han  havde  gjort 
alt,  hvad  han  kunne  for  at  opnå  dette,  kunne 


På  forhøjningen  ses,  fra  venstre:  Ældste  James  E.  Faust,  søster  Ruth  Faust,  søster 
Carolyn  Jensen,  missionspræsident  Ronald  R.  Jensen. 

Konferencens  hovedmøde,  søndag  morgen 


De  morgenduelige  konferencedeltagere, 
som  kom  allerede  kl.  8.00,  kunne  glæde  sig 
over  en  20  minutters  »koncert«  med  stavs- 
koret  under  ledelse  af  Jørgen  Ljungstrøm. 

På  grund  af  ældste  Fausts  rejseplan  var 
konferencemødet  lagt  fra  kl.  8.30  til  10.30. 

Efter  velkomst  af  stavspræsident  Henning 
K.  Frederiksen  og  opretholdelser  og  afløs- 
ninger ved  præsident  Johan  S.  Koch,  sang 
koret  »Kom  lad  os  igen. . .« 

Første  taler  var  stavspræsidenten,  som 
fortalte  om  en  mand,  som  ubetænksomt 
havde  talt  nedsættende  om  en  anden.  Han 
fortrød  det  og  ønskede  kun,  at  han  kunne 
gøre  det  godt  igen.  Vi  må  lære  at  styre  vores 


han  igen  få  sin  tempelanbefaling. 

Vi  må  stræbe  efter  at  overholde  de  to 
principper:  at  styre  vor  tunge  og  at  tilgive 
hinanden,  og  vi  må  altid  prøve  at  se  det 
positive  i  hinanden,  hvis  vi  vil  have 
fremgang. 

Derefter  talte  præsident  Johan  S.  Koch 
ganske  kort,  idet  han  bar  sit  vidnesbyrd. 

Michael  Nielsen  fra  Roskilde  ward,  som 
er  kaldet  på  mission  i  Munchen,  Tyskland 
fortalte  om,  hvordan  han  har  forberedt  sig 
til  sin  mission. 

Søster  Pih  Hsia  Pang  talte  derefter  om, 
hvordan  hun  som  en  ung  sidste  dages  hellig 
pige  forbereder  sig  til  at  blive  viet  i  templet. 

To  af  de  ældre  medlemmer,  der  i  mange 
år  har  kæmpet  for  Herrens  sag,  blev  derefter 
kaldt  op  for  at  bære  deres  vidnesbyrd. 

Først  broder  Ole  P.  Pedersen,  som  sam- 
men med  sin  hustru,  Linda,  i  mange  år  har 
arbejdet  med  unge  mennesker,  der  trængte 
til  en  ny  start  i  livet.  Derefter  søster  Irma 
Petersen,  som  fortalte  om,  hvor  glad  hun 
altid  har  været  for  at  arbejde  i  kirken. 

Efter  at  forsamlingen  stående  havde 
sunget:  Guds  ånd  som  en  ild  -  blev  søster 
Carolyn  Jensen  bedt  om  at  bære  sit  vidnes- 
byrd. Det  gjorde  hun  på  dansk,  skønt  hun 
kun  har  haft  så  kort  tid  til  at  lære  sproget. 

Missionspræsident  Ronald  L.  Jensen  bar 
derefter  sit  vidnesbyrd  og  udtrykte  sin 
taknemlighed  til  missionærerne  og  for  sin 
viden  om  evangeliets  sandhed. 

Søster  Ruth  Faust  talte  derefter  med 
søster  Dorrit  Olsen  som  tolk.  Hun  udtrykte 
sin  taknemlighed  over  for  den  gæstfrihed, 
der  var  blevet  vist  hende  og  ældste  Faust, 
og  hun  fortalte  historien  om  billedet,  hvor 
Kristus  står  og  banker  på  døren,  der  ikke 
har  et  håndtag  udvendig,  og  som  symboli- 
serer hjerter,  som  også  kun  kan  lukkes  op 
for  Kristus  indefra. 


Til  slut  talte  ældste  Faust  med  broder 
Carsten  Gram  som  tolk.  Han  talte  om,  hvor 
Zion  er.  Det  er  dér,  hvor  de  rene  af  hjertet 
bor,  eller  hvor  der  er  oprettet  stave  af  kirken 
og  der,  hvor  der  er  et  tempel.  Ældste  Faust 
opfordrede  alle  de  tilstedeværende  til  at  gøre 
sig  værdige  til  at  deltage  i  indvielsen  af  det 
nye  tempel,  som  skal  ligge  ved  Stockholm. 

Han  fortalte  derefter  om,  hvordan  det  er 
nødvendigt  at  ofre  for  at  få  et  tempel,  og 
hvordan  han  havde  oplevet,  at  folk  i  Syd- 
amerika ofrede  det  eneste  værdifulde,  de 
havde:  deres  vielsesringe,  for  at  bidrage  til 
templet  i  Sao  Paolo. 

De  tilstedeværende  fik  derefter  en  apo- 
stolsk velsignelse.  Ældste  Faust  udtalte: 
»Jeg  velsigner  jer  med  enhver  velsignelse,  I 
har  behov  for  i  retfærdighed,  så  I  kan  løse 
jeres  problemer  i  fred,  og  at  I,  når  I  bliver 
gamle,  må  have  jeres  vidnesbyrd  rene  og 
klare.  Jeg  velsigner  jer  i  jeres  hjem  i  Jesu 
Kristi  navn.  Amen.« 

Ældste  og  søster  Faust  forlod  derefter 
mødet,  for  at  blive  kørt  til  lufthavnen,  mens 
hele  forsamlingen  stående  sang:  Gud  vær' 
med  dig  til  vi  ses  igen. 

Referent:  Bjarne  Engmann 


(Jule)sætternissen  pa  spil 


Den  lille,  drilagtige  sætternisse  havde  været 
på  spil  i  december-nummeret.  Han  havde 
byttet  om  på  billederne  af  to  af  vore 
udsendte  ungdomsmissionærer.  Her  er  de 
rigtige: 


Ole  Reinholdt  Jensen,  Odense  ward, 
på  mission  i  Århus 


Bent  Ove  Pedersen,  Horsens  gren, 
på  mission  i  Århus 


Udsendt  missionær  fra  Århus  stav 


Den  1.  oktober  1981  rejste  Hanne  Ravn 
Petersen,  Fredericia  ward,  til  San  Antonio 
Texas  Missionen. 


Udsendt  missionær  fra  København  stav 


Den  17.  september  1981  rejste  Michael 
Stenholm  Paulsen,  København  4.  ward,  til 
England  Manchester  Missionen. 


Dronning  Sirikit  besøger  Utah 


Dronning  Sirikit  af  Thailand  og  hendes 
datter,  prinsesse  Chulabhorn,  var  kirkens 
gæster  idagene  25.  til 28.  oktober  1981  -  det 
første  stop  på  deres  tre  ugers  besøg  i  USA. 

Alle,  der  var  i  kontakt  med  dronningen  af 
Thailand  under  hendes  besøg,  fortalte  gen- 
tagne gange  om  hendes  venlighed  og  tilta- 
lende måde  at  være  på.  Hun  var  ligefrem  og 
påskønnede  alt,  hvad  man  gjorde  for  hende, 
ligesom  hun  var  betænksom  over  for  dem, 
hun  mødte. 

Dronningen  sendte  blomster  til  præsident 
Kimball,  som  stadig  var  rekonvalescent  efter 
sit  hospitalsophold.  Det  var  derfor  præsi- 
dent Hinckley  og  David  Kennedy,  særlig 
repræsentant  for  Det  øverste  Præsident- 
skab, som  fungerede  som  værter  for  dron- 
ning Sirikit,  hvis  besøg  i  USA  havde  til 
formål  at  fremme  salget  af  thailandsk 
håndarbejde. 

For  mange  ikke-medlemmer  bringer 
ordet  »mormon«  straks  tre  ting  i  tankerne: 
Tabernakelkoret,  Brigham  Young  Univer- 
sitetet og  The  Osmonds.  Dronning  Sirikit 
havde  hørt  om  dem  alle  tre,  og  hun  ville 
gerne  møde  dem  under  sit  besøg. 

Ligeledes  besøgte  dronningen  og  hendes 
selskab  Welfare  Square  og  hjælpeforenin- 
gens bygning.  Der  blev  holdt  adskillige 
receptioner,  frokoster  og  banketter  til  ære 


for  de  kongelige  gæster,  ligesom  de  havde 
mulighed  for  at  mødes  med  de  ca.  270  thai- 
lændere, som  bor  i  Utah. 

Under  besøget  i  Osmond  studierne 
optrådte  The  Osmonds  for  dronningen,  som 
fortalte,  at  de  var  meget  populære  i  Thai- 
land. På  en  spøgefuld  bemærkning  til  prin- 
sesse Chulabhorn  om,  at  nu  var  det  hendes 
tur  til  at  optræde,  tog  hun  en  guitar  og  sang 
et  par  sange.  Alle,  undtagen  hele  det  thai- 
landske selskab,  blev  ret  overraskede,  indtil 
de  fik  at  vide,  at  prinsessen  er  kendt  som 
sanger  og  danser  i  sit  hjemland. 

Dronningen  udtalte:  »Jo  mere  jeg  lærer 
om  mormonkirken,  des  mere  imponeret 
bliver  jeg  over  dens  idealer,«  og  før  hun 
rejste,  bad  hun  om  at  få  eksemplarer  af 
sidste  dages  hellige  skrifter.  Søster  Barbara 
Smith,  til  hvem  ønsket  blev  fremsat,  spurgte, 
om  dronningen  mente  Mormons  Bog.  »Jeg 
vil  gerne  have  et  eksemplar  af  alle  de  skrifter, 
De  benytter  i  Deres  kirke,«  sagde  dronnin- 
gen, og  hun  sagde,  at  hun  følte,  at  Thailand 
havde  meget  at  tilbyde  kirken,  og  at  kirkens 
lærdomme  kunne  være  til  stor  gavn  for 
hendes  folk. 

(Fra  Church  News) 

Dronning  Sirikit  og  prinsesse  Chulabhorn  af  Thailand  på  officielt  besøg  i  Utah. 

Vi  er  som  medlemmer  af  Herrens  kirke 
kaldet  til  at  forkynde  (1.  Peter  2:9).  Det  er 
et  af  de  vigtigste  formål  med  vort  medlems- 
skab. Ja,  men  hvornår  skal  vi  forkynde? 
Paulus'  2.  brev  til  Timoteus  siger: . .  .»træd 
frem,  hvad  enten  det  er  belejligt  eller  ubelej- 
ligt, overbevis,  tugt,  forman  med  al  lang- 
modighed og  belæring«. 

Da  jeg  her  vil  koncentrere  mig  om  emnet: 
læserbreve  og  artikler,  kan  jeg  fortælle,  at 
jeg  siden  1976  har  registreret  at  have  skrevet 
6 1  indlæg,  hvoraf  36  er  blevet  offentliggjort 
i  blade  og  aviser.  Desværre  er  nogle  gået 
tabt,  så  det  nøjagtige  antal  kender  jeg  ikke. 

Det  har  hele  tiden  været  mit  mål  at  for- 
kynde retfærdige  principper  med  baggrund 
i  kirkens  lære.  Men  emnerne  kan  være  meget 
forskellige.  De  største  emner  har  været: 
religion,  politik,  moral,  skolepolitik  samt 
mod  abort  og  andre  specielle  emner. 

Nogle  af  de  offentliggjorte  artikler  har 
givet  en  enorm  respons,  og  under  alle 
omstændigheder,  har  det  resulteret  i,  at  alle 
i  de  byer,  vi  har  boet  i,  vidste  hvad  vi  stod 
for.  hvilket  ofte  har  gavnet  os  -  og  mig 
bekendt  har  det  aldrig  skadet  os!  Det  har 

svært  ved     vl  bevare  respekten  „  halv  snes  kroner. 

Kan  ,  r\n    man    ..r  ~   ;i  . 

ten  made  [or 
kan 

abortindgreo,    u«   -  -  „ 

nddvendige.  .  ,    1  menuen  bliver  det  bare 

Man  kunne  pa  den  made  ^ved  7  kr..  er  det  hønse- 
eftersporgslen  a!  jK  på  poularder  med  grøn- 
^m    net  ville  der-  ger  os  ris.  løber  det  nn  i 


Abort 
takt  med  hvor  norma 


å  er  jeg  s        ^'„^keiiv.   Og  man    »i  gennemsnit  "ji«  pnder 


{ennem 


Bent  Lindhardt. 


hårdt 

j  9 
esteH 


alligevel  foreetage  de  ;reger 
abortindgreb,    der    skønnes  Står    der  Linsefrikadeller 


klare 


-  noiaer  i  gården,  kører 
jeg  også  noget  eksportkør- 
sel. Når  man  har  så  stor  en 
familie,  må  man  satse  på 
flere  ting,  for  at  sikre  sig.« 

Kirkelig  sundhedslære 

Familien  har  en  21-årig 
gift  datter  og  den  ældste  søn 
Jan,  18  år,  er  for  tiden  på 
missionsskole  i  Niimberg. 
Familien  Lindhardt  tilhører 
mormonkirken  og  tilskriver 


|-er  jer,  som  væ- 

  ]st  egnede  til  at 

bibringe  vore  børn  den  for- 
nødne skolekundskab.  Og  vi  er 
indstillet  på  at  hjælpe  jer,  når 
I  beder  os  derom.  Til  gengæld 
håber  vi  så,  at  I  vil  respektere 
~lm  værende  de  bedst  eg- 
lil  at  opdrage  vore  børn. 
1  håber  ligeledes,  at  I  er 
Ilet  på  at  hjælpe  os,  ved 
lit  gå  ind  i  opdragerens 
log  derved  måske  give 
lørn  en  anden  indstilling 
lt,  end  den,  vi  i  vort  hjem 

los  læser  vi  ikke  porno- 
jeller  Bent  Hallers  bøger, 
ler  derfor  ikke,  at  vore 
lår  sådan  lekture  tildelt 
|ctiemateriale. 

seksualundervisning, 
Idet  vor  mening,  at  det 
I  være  hjemmets  opgave 
I  den  fornødne  belæring. 
1  vi  imidlertid  acceptere, 
ved  lov  er  blevet  en 
Iret  del  af  skoleunder- 


lilie 
per 

i  lever  billigt, 


tram    sideløbende  med 
I  åndelige  lære. 
M  hverdag  er  vi  nor- 

10,«  siger  Birthe  Lind-  „ 
|t.  »Foruden  min  mand  vT 
pig,  Frank,  15,  Gert  11  'ol1. 
9%,  Sonja,  7,  Britta,  6'  let  3 
5,  Niels,  3  og  Nina  på  elvn 
lt    2    år.    Vi    indleder  akl£ 

 I;end'en    med    at    sove  ,artl 

længe  lørdag  morgen  inden  kel1' 
vi  samles  omkring  morgen-  'S  c 
bordet.  Nogle  af  børnene  'lfæl 
spiser  havregryn  med  mælk,  *ist! 
andre  vil  hellere  have  corn-  Kri 
flakes  og  endelig  er  der  no-  and, 
gen,  der  synes,  de  vil  fejre  ede 
dagen  med  at  drikke  the,  >å  c 
frugtthe  —  som  mormoner  æng 
har  vi  ikke  kaffe,  the,  spi-  tanc 
ritus  eller  andre  vanedan-  iee  , 
nende  stoffer  i  kostplanen  lt  m 
—  sammen  med  os.  Til  the-  „_  . 
en  spiser  vi  hjemmebagt  ^rdl 
franskbrød.    Jeg-  bager    to  , 


hjemmets  indstilling  og  mål, 
Jer  vil  vi  føle  os  forpligtet  til 
it  gøre  indsigelse. 

Efter  vor  mening  er  der 
commet  bøger  ind  i  skolerne, 
iom  er  direkte  skadelige  for 
>ørnene.  Vi  er  også  nervøse 
or,  at  skolen  skal  blive  brugt 
il  politisk  ensretning  af  vore 
>ørn. 

Vi  mener,  at  »folkeskolen« 
|øf  stå  for  »folkets  skole«.  Og 
folket«  består  af  vidt  forskel- 
ge  mennesker  med  ligeså  for 
kellige  opfattelser  af  politik, 
eligion,  moral,  opdragelse  eet. 
len  fælles  for  alt  folket  er,  at 
oy;  børn  bør  have  visse  ele- 
lentære  kundskaber  for  at 
iinne  begå  sig.  I  den  anled- 
ing  sender  vi  alle  vore  børn  i 
cole. 

Lad  så  politikerne  slås  på 
ringe«,  lad  præsterne  præ- 
ke i  kirkerne,  men  lad  foræl- 
ene  opdrage  deres  børn  og 
olerne  belære  dem  i  boglig 
den.  Og  lad  os  ikke  blande 
igene  sammen  i  skolerne. 
Vi  er  lidt  nervøse  for  udvik- 
igen  i  dagens  Danmark.  Vi 
ler  et  ansvar  over  for  vore 
rn.  Det  ved  vi,  at  I  også  gør 
rfor  vil  vi  gerne  tilbyde  et 
uarbejde  på  den  måde,  at  vi 
villige  til  at  ofre  tid  og  kræf- 
på  at  arbejde  i  et  skole- 
vn, så  vi  sammen  kan  give 
mene  en  god  opvækst, 
iom    repræsentant    for  en 
iopfattelse,  venlig  hilsen 

« 

Bent  Lindhardt 

Fjordvej  9 
3390  Hundested 

and  religion  og 
ind  videnskab 
iå  ikke  afvige 

*Iår  man  læser  V.  J.  Brøn- 
gaards  interessante  kronik 
n  14.  okt.  om  teologi  og 
:rofysik,  mærker  man  det 
nindelige  synspunkt  vedr. 
igion,  at  man  trækker  de 
•skellige   kirkers  læresæt- 
lger  frem  og  kommenterer        4 1 
m  som  en  enhed,  som  om  Si'(/S 
:J  kun  fandtes  een  kristen  "(is«L 
■jse.  fc/acd 
Ivis    man    kommenterede  *Uir 
litik  på  samme  måde,  ville  v}ktt 
t  jo  også  se  forvirrende  o;  l'"t',-c 
vmodsigende     ud.     Mef  f'J"do 


eta  er  jo.  at  de  forskelli  °'' 
rtier    repræsenterer  f/}' 
;llige  synspunkter.  Nøj-  ^ 


det  samme  er  desv3'/(J 
ældet  med  de  forske 
stne  kirker. 
Cristus      forkyndte  .' 
ide,  enkle  lære  og     'o/u  ' 
e  et  kirkesamfund  t  u  l'ftfk 


af 
ind 

nied 


været  med  til  at  hæve  sværdet  over  hovedet 
på  alle  i  familien,  idet  vi  jo  gerne  skulle  leve 
op  til  den  standard,  jeg  skrev  om. 

Det  har  hjulpet  os  meget  i  skolerne,  at  vi 
åbent  har  fortalt  om  vort  standpunkt.  Det 
har  været  med  til  at  dæmpe  nogle  venstreo- 
rienterede lærere  ned,  så  de  ikke  direkte  gik 
imod  vort  hjems  standard. 

Desuden  har  det  givet  anledning  til  utal- 
lige evangeliske  samtaler  med  mennesker, 
som  vi  ellers  ikke  havde  haft  mulighed  for 
at  få  i  tale.  Jeg  opfatter  denne  aktivitet  som 
en  udpræget  PR-aktivitet.  Det  vil  sige,  at 
jeg  kun  satser  på  at  skabe  respekt  om  de 
evangeliske  principper  samt  bane  vejen  for 
senere  forkyndelse. 

Det  er  min  overbevisning,  at  jo  flere,  der 
ville  deltage  i  denne  aktivitet,  des  lettere 
ville  det  være  at  få  sine  indlæg  offentliggjort, 
idet  man  på  aviserne  er  tilbøjelige  til  at 
trykke  de  mest  almindelige  tilkendegivelser, 
med  mindre  der  er  tale  om  direkte 
sensationer. 

Jeg  vil  derfor  kraftigt  opfordre  alle 
søskende  til  at  give  deres  mening  til  kende 
offentligt  og  dermed  være  med  til  at  præge 
den  offentlige  mening.  Men  husk  at  skrive 
på  egne  vegne  -ikke  i  kirkens  navn,  det  har 
vi  ikke  lov  til  at  gøre,  med  mindre  vi  er 
blevet  bemyndiget  dertil  af  kirkens  ledere. 

Det  første  spadestik  til  ny  kirke  i  Slagelse 


Lørdag  den  19.  september  1981  blev  det 
første  spadestik  til  den  nye  kirkebygning  i 
Slagelse  taget. 

Til  stede  var  stavspræsident  Henning  K. 
Frederiksen,  hans  førsterådgiver  Johan  S. 
Koch,  arkitekten  broder  Christian  Ring- 
heim  samt  andre  besøgende  og  medlemmer 
fra  Slagelse  gren. 

Højtideligheden  begyndte  med  en  sang 
og  bøn  ved  broder  Hans  Larsen.  Præsident 
Frederiksen  holdt  en  tale  og  tog  derefter 
det  første  spadestik  behørigt  fotograferet  af 
den  lokale  presse.  De  næste  spadestik  blev 
foretaget  af  grenspræsident  Leif  Petersen, 
præsident  Johan  S.  Koch  og  af  tidligere 
grenspræsident  Hans  Larsen.  Der  blev 
afsluttet  med  en  sang  og  bøn  ved  broder 
Arly  Jacobsen. 


Derefter  serverede  hjælpeforeningen  for- 
friskninger i  den  nuværende  kirkebygning. 
Under  hyggeligt  samvær  blev  de  tilstede- 
værende informeret  om  forskellige  ting 
vedrørende  kirkebyggeriet.  Det  kan  nævnes, 
at  bygningen  bliver  på  380  m2,  og  at  den 
skal  være  under  tag  inden  jul.  I  sommeren 
1982  skal  kirken  stå  færdig  med  have, 
inventar  osv.  Efter  dette  fortalte  præsident 
Koch  om,  hvilke  ideer  man  har  i  staven 
angående  missioneringen  i  området.  Blandt 
andet  et  projekt  i  stil  med  det,  der  foregik  i 
Allerød  ward,  hvor  der  blev  holdt  Åbent 
Hus  hver  uge. 

Allerede  om  mandagen  påbegyndtes 
arbejdet  af  entreprenøren  og  de  lokale 
håndværkere. 

Bjørn  Graabek 


Stavspræsident  Henning  K.  Frederiksen  tager  det  første  spadestik  til  den  nye  kirke  i 
Slagelse.  Billedet  er  lånt  fra  artiklen  om  højtideligheden  i  Sjællands  Tidende  den  21. 
september  1981. 

1/2  fest  i  Ålborg 


Igennem  det  meste  af  1981  er  der  blevet 
arbejdet  flittigt  på  at  få  tilbygningen  til 
Ålborg  wards  kirkebygning  færdig.  I  denne 
tilbygning  indgår  der  en  dejlig  sportshal. 

I  forbindelse  med  wardskonferencen  den 
26.  og  27.  september  1981  havde  GUF 
arrangeret  en  uformel  halvindvielse. 

Der  var  blevet  lagt  et  stort  arbejde  i  for- 
beredelsen af  festen,  og  der  var  brugt  mange 
timer  på  at  pynte  hallen  op,  og  i  dagens 
anledning  var  der  bygget  en  scene  op  (det  er 
det  eneste  der  mangler,  før  tilbygningen  er 
helt  perfekt). 

Festen  forløb  planmæssigt,  den  begyndte 
med  en  indvielsestale  og  afsløring  af  hallen 
og  klippen  bånd  over  af  broder  Børge  Klit- 
gaard. Underholdningen,  som  bestod  af 
sange,  sketches  og  tryllenumre  var  helt  i 
top. 


Efter  programmet  var  der  lavet  forskellige 
boder  med  salg  af  alverdens  ting,  og  der  var 
skydning,  pilekast,  fiskedam  og  naturligvis 
salg  af  desserter,  frugt,  slik  og  sodavand. 

Senere  blev  der  spillet  op  til  dans  af  broder 
Benny  Reuter  fra  Skive.  I  en  pause  under 
dansen  gav  8  af  wardets  GUF'ere  en  opvis- 
ning i  den  latinamerikanske  dans,  Paso 
Double. 

Kl.  22.30  foreslog  GUF  præsidenten, 
Leif  Klitgaard,  at  man  allerede  nu  stillede 
urene  1  time  tilbage,  i  stedet  for  at  vente  til 
kl.  2,  når  sommertiden  ophørte.  Det  gav  de 
unge  en  times  ekstra  dans  -  til  deres  store 
begejstring. 

En  helt  igennem  vellykket  aften,  hvor  der 
var  ca.  260  til  stede,  og  som  gav  et  tiltrængt 
overskud  på  1600  kr. 

LBK 


Mormoner  underholder  ved 

Skt.  Georgsgildernes  landsgildeting 


I  dagene  den  18.,  19.  og  20.  september  1981 
var  Fredericia  by  ramme  om  Skt.  Georgs- 
gildernes  landsgildeting.  Lørdag  den  19.  om 
aftenen  afholdtes  der  i  Erritsøhallen  en  stor 
gallaaften  med  middag. 

Til  stede  var  ca.  650  mennesker  deriblandt 
gildeledelser  fra  alle  landets  byer  samt 
gæster  fra  udlandet  -  der  var  også  hilsen  fra 
dronningen. 

Ansvaret  for  denne  aften  var  lagt  i  hæn- 
derne på  biskop  Palle  Blønd,  Fredericia 
ward,  idet  han  havde  fået  opgaven  som 
toastmaster.  I  den  anledning  havde  han  bedt 
nogle  af  sine  søskende  fra  kirken  om  at 
bidrage  til  at  forhøje  feststemningen. - 


Broder  og  søster  Ditlev  og  Anne  Mette 
Cohr  underholdt  med  sang  og  musik  og 
fortolkede  på  fremragende  måde  blandt 
andet  den  smukke  primarysang  »Lær  mig 
at  leve  i  lyset  af  Ham«. 

Broder  Eddie  Karnil  foredrog  på  mester- 
lig vis  fortællinger  af  både  H.  C.  Andersen 
og  Gustav  Wied. 

Ved  festen  blev  også  sunget  en  sang 
inspireret  af  gildeloven  og  forfattet  af  søster 
Inger  Madsen. 

Mormonernes  underholdning  blev  mod- 
taget med  stor  begejstring.  Dette  var  endnu 
en  god  anledning  til  at  vise  vort  ansigt 
udadtil. 

/.  Af. 

Et  besøg  i  Jordan  River  templet 


Amt  K.  Valgren  uden  for  Jordan  River  templet. 


Af  Amt  K.  Valgren 

(Jordan  River  templet,  det  andet  tempel  i 
Saltsødalen,  indvies  i  januar  1982.  Som  det 
altid  er  kutyme  ved  bygningen  af  nye  tem- 
pler, var  det  åbent  for  offentligheden  i  hele 
oktober  måned  1981.  Det  samlede  antal  af 
besøgende  oversteg  den  forventede  halve 
million,  idet  der  kom  550.000  for  at  se  det 
smukke  tempel). 


I  forbindelse  med  min  deltagelse  i  oktober 
konferencen  i  Salt  Lake  City  havde  jeg  den 
glæde  og  oplevelse  at  besøge  Jordan  River 
templet.  Jeg  ankom  dertil  en  morgen  kl. 
10.00,  og  da  var  der  allerede  en  masse  men- 
nesker. På  tempelpladsen  var  der  mange 
parkeringsvagter  og  andre,  som  viste 
gæsterne  til  rette. 

Jordan  River  templet  er  et  imponerende  syn,  som  her  set  fra  luften,  hvor  tusinder  er  samlet 
for  at  overvære  hjørnestensnedlæggelsen. 

Beseglingsværelse  i  Jordan  River  templet. 

Der  var  indgang  gennem  en  kælderdør, 
og  allerførst  fik  vi  udleveret  overtræk  til  at 
tage  på  vore  sko  -  man  har  nemlig  før  måttet 
udskifte  tæpperne  i  templerne,  når  de  havde 
været  åbent  for  offentligheden,  og  det  ville 
man  altså  spare  her. 

Derefter  blev  vi  vist  ind  i  et  stort  rum  - 
som  jeg  tror  er  kantinen  -  dér  fik  vi  forevist 
en  lysbilledserie,  som  viste  alle  rummene, 
og  vi  fik  fortalt,  hvad  der  foregik  de  forskel- 
lige steder.  Vi  fik  derefter  at  vide,  at  skulle 
man  tale  sammen  under  gennemgangen  i 
templet,  så  måtte  der  kun  hviskes. 

Selve  rundturen  foregik  på  den  måde,  at 
man  fulgte  nogle  pile  fra  rum  til  rum,  og  så 
gik  man  ellers  stille  rundt.  Ved  hvert  rum 
stod  der  en  »vagt«,  som  hilste  én  venligt 
velkommen.  Mellem  etagerne  var  der  rulle- 


trapper. Hele  turen  varede  ca.  45  minutter, 
og  vi  endte  ved  hovedindgangen,  hvor  vi 
tog  vore  sko-overtræk  af  og  forlod  templet 
den  vej. 

Hvad  jeg  syntes  om  templet?  Det  er  meget 
stort  og  pompøst,  og  det  er  fantastisk  smukt 
både  udvendig  og  indvendig.  Der  er  masser 
af  rum  til  udførelsen  af  de  forskellige 
ordinancer. 

Selv  om  det  endnu  ikke  var  indviet  til  sit 
egentlige  brug  som  tempel,  så  var  der  ingen 
tvivl  om,  at  det  var  Herrens  Hus.  Det  var  et 
sted  så  langt  væk  fra  verdens  larm  og 
problemer. 

Alle,  som  gik  fra  rum  til  rum,  var  så  stille 
og  andagtsfulde.  Man  smilede  til  hinanden, 
og  der  hørtes  kun  af  og  til  en  hviskende 
samtale.  Dette  kunne  selv  de  små  børn  klare, 
mens  de  gik  rundt  sammen  med  deres 
forældre. 


Døbefonten,  hvor  der  gøres  dåb  for  de 
døde,  i  Jordan  River  templet. 

Det  celestiale  Værelse,  som  repræsenterer  menneskets  højeste  muligheder,  i  Jordan  River 
templet. 


Jeg  følte  mit  besøg  i  Jordan  River  templet 
som  en  stor  oplevelse,  og  jeg  kunne  godt 
tænke  mig  at  komme  tilbage  en  gang  og 
gøre  tempelarbejde  der.  Men  nu  glæder  jeg 


mig  til,  vi  selv  får  et  tempel  i  Stockholm, 
mon  ikke  det  bliver  en  lige  så  stor 
oplevelse? 

Sådan  ser  der  ud  i  Ålborg 


Kirkebygningens  adresse: 
Rishøjsvej  20,  9000  Ålborg 
Biskoppens  adresse: 

Willy  Petersen,  Fyrkildevej  8,  9000  Ålborg 

Mødetider  om  søndagen: 

Kl.  09.00  -  Nadvermøde 

Kl.  10.20  -  Søndagsskole  og  primary 

Kl.  11.10-  Organisations-  og  kvorumsmøder 

